“СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС” ЕАД, на основание чл.101а и сл. от ЗОП и чл.13б от ПРУПДТДДУК отправя до всички заинтересовани настоящата 
ПУБЛИЧНА ПОКАНА

За представяне на оферти за избор на банки за предоставяне на комплексно банково обслужване на СБР-НК ЕАД, включващо извършване на всички банкови операции свързани с дейността на дружеството, интернет банкиране, както и превод на работни заплати на персонала.
Максимална стойност на поръчката 66 000 /шестдесет и шест хиляди/ лева без вкл. ДДС.

Показател за избор на изпълнител – икономически най-изгодна оферта при следните показатели и тежести в комплексната оценка на офертите:
Комплексната оценка (КО) за определяне на "Икономически най-изгодна оферта" на кандидатите се определя по формулата: КО = П1 х 0.40 + П2 х 0.60, където

Неколичествени показатели - (П1) с тежест 0.40, включващи три подпоказатели:

П1-1- надеждност на платформата за интернет банкиране с тежест 50 точки.

П1-2 - срок за обслужване на плащанията с тежест 50 точки.

Офертата с най-добри данни получава максималния брой точки по съответния подпоказател, а класираната на следващо място оферта получава две точки по-малко от предшествуващата я оферта.

Количествени показатели - (П2), с тежест 0.60, включващи три подпоказатели:

П2-1 – лихвени условия за наличните по сметката суми с тежест 20 точки.

П2-2 – такси и комисиони при извършване на различните видове плащания по сметки на трети лица в други финансови институции с тежест 40 точки.

П2-3 – такси и комисиони при извършване на различните видове плащания по сметки на офериращата финансова институция с тежест 40 точки.

Офертата с най-добри показатели получава максималния брой точки по съответния подпоказател, а класираната на следващо място оферта получава две точки по-малко от предшествуващата я оферта.
Ще бъдат сключени договор с класираните на първите пет места участници, както следва:

1. С класирания на първо място участник ще се сключи договор за обслужване на Централен офис и филиалите Поморие, Кюстендил и Банкя;

2. С класирания на второ място участник ще се сключи договор за обслужване на филиалите Велинград, Хисар и Баня Карловско

3. С класирания на трето място участник ще се сключи договор за обслужване на филиалите  Наречен, Павел баня, Сандански и Вършец

4. С класирания на четвърто място участник ще се сключи договор за обслужване на филиалите Момин проход, Очва могила и с.Баните, обл. Смолян

Срок на договора – 24 месеца.
Срок на валидност на поканата: 10 дни, считано от датата на публикуването и.

Срок за представяне на оферти: 10 дни, считано от датата на публикуване на поканата в интернет страницата на Агенция за обществени поръчки и профила на купувача.
Срок на валидност на офертите – най-малко 60 дни.

Минимални изисквания към участниците:
Лицензирана банка, разполагаща с клонова мрежа, позволяваща обслужване на филиалите.
Офертите следва да съдържат:

1. Данни за лицето, което прави предложението;

2. Предложение за изпълнение на поръчката, съдържащо доказателства за наличие на клонова мрежа, позволяваща обслужване на филиалите на СБР-НК ЕАД;
3. Ценово предложение;
4. Срок на валидност на офертата – не по-малко от 60 дни.
5. Декларации по чл.47, ал.1 и чл.47, ал.5 от ЗОП. 
6. Декларация по чл.50, ал.1,т.3 от ЗОП.

